NOS HENRICVS de Cusantiis Miles, Bailliuus Matisconēsis, Notum facimus vniuersis præsentibus  futuris, quod nos de excellentissimi domini LVDOVICI Dei gratia illustris Regis Francorum mandato, apud Carum-locū personaliter accessimus, ad tractandum de pace super discordia, quæ inter venerabilem in Christo Patrem YVONEM, Dei gratia Abbatem Clun. Priorem  Conuentum Cariloci ex parte vna,  Burgenses suos eiusdem villæ Cariloci ex altera vertebatur. Pro eo quod dicti Abbas, Prior,  Conuentus dicebant, præfatos Burgenses suos Cariloci, quoddā nouum sigillum, munitiones  rescossas, ac alia forefacta fecisse, in ipsorum Abbatis, Prioris,  Conuentus præiudicium,  grauamen: quæ omnia Abbas, Prior,  Conuentus præfati instanter petebant sibi a dictis Burgensibus emendari. Tandem post multos tractatus, de bonorum virorum consilio,  præcipue nostro,  venerabilis in Christo Patris Dalmatij Abbatis S. Rigaudi, quem specialiter propter hoc vocauimus, consilio mediante inter partes prædictas compositum  pacificatum extitit in hunc modum. Videlicet, quod dicti Burgēses iniurias occasione noui sigilli, munitionum,  rescossarum, ac alia forefacta, eisdem Abbati, Priori  Conuentui emendarunt,  sibi sexcentas libr. Turon. iidem burgenses promiserunt soluere pro emenda. De quibus sexcentis libris Tur. dictus Abbas Clun. centum libras liberaliter remisit burgēsibus antedictis. Pro quingentis vero libris Turon. quæ de prædictis sexcentis libris supersunt, tam Abbas Clun. quam Prior,  Conuentus Cariloci prædicti, præfatas iniurias,  forefacta quælibet a dictis burgensibus vsque ad tempus huius compositionis sibi illata, eisdem burgensibus penitus remiserunt. Nouum siquidem sigillum damnatum nobis ab ipsis burgensibus exhibitum  traditum fecimus in præsentia nostra frangi. In cuius rei testimonium nos præfatus Bailliuus Matisconensis,  nos supradictus Abbas S. Rigaudi, qui de voluntate dicti Bailliui, vt præmissum est,  etiam de beneplacito partium interposuimus circa hoc partes nostras, præsentibus litteris sigilla nostra duximus apponenda. Datum anno Domini M. CC. LX. mense Aprilis.